|  |  |  |
| --- | --- | --- |
| Til Dolly DuckAndeby | Dato: | 19.10.2018 |
| Saksbehandler: | Dr No |
| Direkte telefon: |  |
| Vår referanse: | Forslag til donorbrev |
| E-post: |  |
| Klinikk/Avdeling: | Sykehuset |
|  |
|  |  |  |

**Forespørsel vedrørende nyredonasjon**

Som du antagelig kjenner til har Donald Duck fått konstatert permanent alvorlig nyresvikt. Det planlegges nå utredning med tanke på nyretransplantasjon.

Det er to muligheter for nyretransplantasjon: Enten kan man stå på venteliste og motta nyre fra avdød giver, eller man kan benytte levende giver.

Sistnevnte vil som regel være en slektning, alternativt et annet familiemedlem som ektefelle/samboer eller en meget nær venn.

Det er generelt en fordel med levende giver. Ventetiden frem til transplantasjon vil være kortere, nyren vil som regel vare lenger, og det er samtidig redusert risiko for komplikasjoner og avstøtning.

For å kunne gi nyre må man være helt frisk, og vanligvis ikke bruke noen faste medisiner. En giver må også være normalvektig med en BMI (Body Mass Index) rundt 30. Det forutsettes en sterk motivasjon og et genuint giverønske.

Donald Duck har akseptert at jeg inviterer deg til en uforpliktende informasjonssamtale om nyredonasjon. Du er velkommen til å gi tilbakemelding på E-post, telefon eller pr brev. Har jeg ikke hørt noe innen fire uker håper jeg det er greit at vi ringer deg.

Det presiseres at all kommunikasjon mellom giver og lege samt sykepleier vil være taushetsbelagt. Jeg vedlegger også litt informasjon som kan være av interesse.

Med vennlig hilsen

Dr No

Overlege

Nyreseksjonen